**Կոնստանտին Գրիգորի Ղարագյոզյան** (սեպտեմբերի 29, 1927(1927-09-29), Երևան, Հայկական ԽՍՀ, ԱԽՖՍՀ, ԽՍՀՄ - ապրիլի 28, 2013(2013-04-28)), հայ կենսաքիմիկոս, կենսաբանական գիտությունների դոկտոր (1968), պրոֆեսոր (1970): ՀՀ ԳԱԱ ակադեմիկոս (1994, թղթակից անդամ՝ 1986): Ռուսաստանի բնական գիտությունների ակադեմիայի անդամ (1999): ՀՀ Գիտության վաստակավոր գործիչ (2012)։ Հայաստանում լիպիդոլոգիական հետազոտությունների հիմնադիր։

Կենսագրություն
--------------

Կոնստանտին Գրիգորի Ղարագյոզյանը ծնվել է 1927 թվականին Երևանում։ 1950 թվականին ավարտել է Երևանի պետական բժշկական ինստիտուտը, 1953 թվականին նույն ինստիտուտի ասպիրանտուրան։ 1954-1957 թվականներին աշխատել է ՀԽՍՀ ԳԱ ֆիզիոլոգիայի ինստիտուտի կենսաքիմիայի բաժանմունքում, 1957-1960 թվականներին եղել է կենսաքիմիայի բաժանմունքի գիտական քարտուղար, 1961-1986 թվականներին`Կենսաքիմիայի ինստիտուտի փոխտնօրեն (մինչև 1965 թվականը` տնօրենի տեղակալ գիտական գծով), 1986-2006 թվականներին` ՀԽՍՀ ԳԱ Մոլեկուլյար կենսաբանության ինստիտուտի տնօրեն։

1991-2013 թվականներին հիմնադրել և ղեկավարել է Հայկական բժշկական ինստիտուտի կենսաքիմիայի և կլինիկական կենսաքիմիայի ամբիոնը։ Հանդիսացել է նեյրոքիմիկոսների Հայկական ընկերության նախագահ, «Նեյրոքիմիա» (Մոսկվա) հայ-ռուսական ամսագրի գլխավոր խմբագրի տեղակալ։ Կենսաքիմիայի, մոլեկուլային կենսաբանության, ուղեղի հետազոտությունների (JBRO –International Brain Berearch Organisation) բնագավառներում միջազգային գիտական ընկերությունների անդամ (ԱՄՆ, Կանադա, Ֆրանսիա, Գերմանիա)։ Բնական գիտությունների միջազգային ակադեմիայի փոխնախագահ։ 2004 թվականից եղել է ՀՀ ԳԱԱ նախագահության անդամ, 2006 թվականից` ՀՀ ԳԱԱ Մոլեկուլյար կենսաբանության ինստիտուտի տնօրենի խորհրդական, 2007 թվականիցՙ ՀՀ ԳԱԱ Օրգանական և դեղագործական քիմիայի գիտատեխնոլոգիական կենտրոնի լաբորատորիայի վարիչ։

Հեղինակ է 580 հրատարակված աշխատությունների, 2 մենագրության։ Ունի 4 հեղինակային անդորագիր, որոնք վերաբերվում են թոքերի տուբերկուլյոզի կլինիկական-փորձագիտական հետազոտություններին։ Աշխատանքները վերաբերում են արյան մակարդելիության կենսաքիմիային, ֆիզիոլոգիային, ֆարմակոլոգիային, լիպիդային թաղանթաբանությանը։ Կատարել է ազատ ռադիկալային պրոցեսների դերի ուսումնասիրություններ տարբեր ախտաբանական վիճակների ծագումնաբանության հիմքում ընկած մոլեկուլակենսաբանական ռեակցիաների դրսևորման և դրանց առանձնահատկությունների մեկնաբանման նպատակով։

Պարգևներ
--------

* Անանիա Շիրակացու մեդալ, 2003
* ՀՀ Ազգային ժողովի նախագահի շնորհակալագիր, 2004
* ՀՀ Գիտության վաստակավոր գործիչ, 2012

Երկեր
-----

* Роль фосфолипидов в жизнедеятельности организма (1972)
* Комбинированная антиоксидантотерапия при коронароокклюзионном инфаркте миокарда (1994)
* Ալեքսեյ Նիկոլաևիչ Բախ.- Երևան, ՀՍՍՌ ԳԱ հրատ. 1958, 50 էջ։

Գրականություն
-------------

* Айриян А. П. Армянские учёные-медики. Ер. 1998 ISBN 99930-1-001-7.
* Константин Григорьевич Карагезян (К 60-летию со дня рождения): Биологический журнал АН АрмССР. - 1987. - Т. 40, № 12. - С. 1017-1018.

Ծանոթագրություններ
------------------

1. ↑  "ՀՀ գիտությունների ազգային ակադեմիայի իսկական անդամներ". Retrieved 2023 թ․ հունիսի 2.
2. ↑  "АФ РАЕН - Члены Академии". *www.raen.am*. Retrieved 2017 թ․ մարտի 25.
3. ↑  Ով ով է. հայեր։ Կենսագրական հանրագիտարան։ Երևան, 2005։ Հ. 1, էջ 708։
4. ↑  "Մեր երախտավորները | ՀԱՅԿԱԿԱՆ ԲԺՇԿԱԿԱՆ ԻՆՍՏԻՏՈՒՏ". Retrieved 2019 թ․ մարտի 4.
5. ↑  Daily, AZG. "ԿՈՆՍՏԱՆՏԻՆ ԳՐԻԳՈՐԻ ՂԱՐԱԳՅՈԶՅԱՆ". *AZG Daily*. Արխիվացված է the original 2016 թ․ մարտի 9-ին. Retrieved 2017 թ․ մարտի 25. `{{cite news}}`: Unknown parameter `|dead-url=` ignored (`|url-status=` suggested) (help)
6. ↑  Հայկական համառոտ հանրագիտարան։ Երևան, 1999։ Հ. 3, էջ 471։
7. ↑  "ՀՀ ԳԱԱ ակադեմիկոսների կենսամատենագիտություններ". Retrieved 2023 թ․ հունիսի 2.
8. ↑  "ՀՀ ԳԱԱ հիմնարար գիտական գրադարանի էլ․ քարտարան- Կոնստանտին Ղարագյոզյան". Retrieved 2023 թ․ հունիսի 2.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 10800 |

 |